บาทเปิด 35.22/24 บาทต่อดอลล่าร์ แนวโน้มอ่อนค่า
เงินบาทเปิดตลาด 35.22/24 บาทต่อดอลล่าร์  แนวโน้มอ่อนค่าหลังดอลล์แข็ง มองกรอบวันนี้ 35.20-35.30บาทต่อดอลล่าร์
6 ก.ค. 2559

เงินบาทเปิดตลาด 35.22/24 บาทต่อดอลล่าร์  แนวโน้มอ่อนค่าหลังดอลล์แข็ง มองกรอบวันนี้ 35.20-35.30บาทต่อดอลล่าร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.22/24 บาท/ดอลลาร์ อ่อนค่าลงจากช่วงเย็นวานนี้ที่ปิดตลาดที่ระดับ 35.12/14 บาท/ดอลลาร์
วันนี้เงินบาทมีแนวโน้มจะอ่อนค่าต่อเนื่อง เป็นผลจากที่เงินดอลลาร์สหรัฐปรับตัวแข็งค่าขึ้นเมื่อเทียบกับเงินยูโร และเงินปอนด์ ซึ่งทำให้มีนักลงทุนหันมาถือเงินดอลลาร์ และเงินเยน
"เมื่อคืนเงินยูโรกับเงินปอนด์อ่อนค่าเมื่อเทียบกับดอลลาร์สหรัฐ โดยเฉพาะเงินปอนด์อ่อนค่าลงไปมาก เงินจึงไหลมาทางฝั่งดอลลาร์ รวมทั้งเยน ซึ่งถือเป็น safe haven" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.20-35.30 บาท/ดอลลาร์